EkBass/fiwiki-20250220-pages-articles huggingface dataset:
Dan Ewing

Daniel "Dan" Ewing (s. 3. kesäkuuta 1985 Manly, Uusi Etelä-Wales, Australia) on australialainen näyttelijä, joka tunnetaan roolistaan Dillionina, Mustana Rangerina televisiosarjassa Power Rangers: RPM. ==Elämäkerta== Ewing syntyi Manlyssa ja kasvoi Forestvillessa, Australiassa. Hän on perheensä vanhin neljästä sisaruksista. Ewing opiskeli Marist College North Shoressa, jonka aikana hän esiintyi musikaalisissa näytelmissä. Ewing edusti myös kouluaan urheilussa, kuten koripallossa, jalkapallossa, rugbyssa, yleisurheilussa, uinnissa ja lentopallossa. Jalkapalloa hän on harrastanut 6-vuotiaasta asti pelatessaan Forest Killarneyn junioriseurassa. Näyttelemistä Ewing opiskeli muun muassa Kensingtonissa National Institute of Dramatic Artissa, sekä John Gibsonin opissa. ===Näyttelijänä=== Näyttelemisen pariin Ewing päätyi serkkunsa kautta, pelatessaan samaan aikaan koripalloa. Hänen serkkunsa teki näyttelemistä lisätyönä ja Ewing lähti mielenkiinnosta mukaan. Hän kokeili näyttelemistä aikaisemmin high schoolissa, mutta varsinaisesti päätyi ammatikseen näyttelijäksi serkkunsa kautta, kun lisätöiden myötä Ewingille tarjoutui lukuisia mainosrooleja.danewing.com Viitattu 17.3.2009 Sittemmin hän pääsi television pariin tehden aluksi cameorooleja elokuviin Dead Meat ja Superman Returns. Vuosina 2007–2008 Ewing sai ensimmäisen vierailevan roolin australialaisessa televisiosarjassa Home and Away. Ensimmäisen pääroolin hän sai vuonna 2009 televisiosarjasta Power Rangers: RPM, jossa Ewing näyttelee Mustaa Rangeria, Dillionia. ==Filmografia== Vuosi Elokuva/TV-sarja Rooli 2004 Dead Meat linnan zombi 2006 Superman Returns Uni oppilas 2007–2008 Home and Away Reuben Humphries 2008 Blue Water High 2009 Power Rangers: RPM Dillion ==Lähteet== ==Aiheesta muualla== * Dan Ewing TV.comissa Luokka:Australialaiset näyttelijät Luokka:Vuonna 1985 syntyneet Luokka:Elävät henkilöt
Prohladnyi

Prohladnyi () on kaupunki Kabardi-Balkariassa Venäjällä. Se sijaitsee Kaukasusvuorten juurella Terekiin laskevan Malkajoen rannalla 56 kilometriä Naltšikista koilliseen. Kaupunki on Prohladnyin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Mineralnyje Vodyyn, Mozdokiin ja Groznyiin johtavat rautatiet (Prohladnyin asema). Asukkaita oli 59 601 henkeä (vuonna 2010). Paikkakunta on saanut alkunsa 1700-luvulla syntyneestä Prohladnoin kasakkakylästä. 1860-luvulla sen kautta rakennettiin Donin Rostovin ja Vladikavkazin välinen rautatie. Vuonna 1937 Prohladnyi sai kaupungin aseman. Nykyään se on Kabardi- Balkarian toiseksi suurin kaupunki ja huomattava teollisuuskeskus. Tärkeimmät teollisuudenalat ovat koneenrakennus ja metallinjalostus. ==Lähteet== ===Muut lähteet=== * ==Aiheesta muualla== * Prohladnyin kaupungin sivusto Luokka:Kabardi-Balkarian kaupungit
Not 4 Sale

__NOTOC__ Not 4 Sale on kanadalaisen rap-artisti Kardinal Offishallin neljäs studioalbumi, joka julkaistiin 9. syyskuuta 2008. == Taustatietoa == 2\. heinäkuuta 2007 julkaistiin albumin ensimmäinen single Graveyard Shift (feat. Akon). Pian kuitenkin päätettiin, että single ei tule kyseiselle albumille ja se leikattiin kappalelistalta. Albumin ensimmäinen virallinen single Dangerous (feat. Akon) julkaistiin 18. maaliskuuta 2008. Singlestä tuli Kardinal Offishallin menestynein kappale koskaan. Se sijoittui Billboard Hot 100 -listan 5 sijalle ja Canadian Hot 100 -listan sjalle 2. Kappale tuli tunnetuksi myös Suomessa ja se sai runsaasti soittokertoja. Se sijoittui myös sijalle 8 Suomen virallisella latauslistalla.http://latauslista.fi/osta/kardinal+offishall/dangerous Kesäkuussa 2008 julkaistiin Limited Time Only -mixtape, joka sisälsi kuusi kappaletta kyseiseltä albumilta. Mixtape sisälsi muun muassa kappaleen Burnt (feat. Lindo P), josta tuli myöhemmin single. Burnt sekä Set It Off (feat. Clipse), julkaistiin 15. heinäkuuta iTunesissa. myös Set It Offista tuli single. Neljäs single Numba 1 (Tide Is High) kuultiin radiossa syyskuussa 2008 ja se julkaistiin digitaalisesti 14. lokakuuta. Kappaleen albumi versiolla kappaleella vierailee Rihanna, mutta on myös versioita, joilla vierailee Keri Hilson ja Nicole Scherzinger. Kappale sisältää samplen The Paragonsin kappaleesta The Tide Is High. == Kappaleet == # Kappale Tuottaja(t) Vieraileva(t) artisti(t) Aika 1\. "Burnt" Shea Taylor Lindo P 4:56 2\. "Set It Off" Boi-1da Clipse 4:38 3\. "Dangerous" DJ Kemo & hAZEL Akon 4:06 4\. "Digital Motown" Jake One J Davey 3:47 5\. "Gimme Some" Boi-1da The-Dream 4:16 6\. "Bad Like We Bad" Kardinal Offishall 3:40 7\. "Numba 1 (Tide Is High)" Supa Dups Rihanna 3:43 8\. "Ill Eagle Alien" Nottz 4:54 9\. "Nina" Supa Dups 3:14 10\. "Go Home With You" Kardinal Offishall T-Pain 4:17 11\. "Going In" Alex Da Kid 4:00 12\. "Bring the Fire Out" Boi-1da 3:06 13\. "Family Tree (Still Eyerize)" Kardinal Offishall Glenn Lewis 4:00 14\. "Due Me a Favour" Akon, Hakim Abdulsamad Estelle 6:23 15\. "Lighter!" Boi-1da 4:12 16.* "Dangerous (Remix Version)" (iTunes bonus track) DJ Kemo & hAZEL Akon & Sean Paul 4:35 == Arvostelut == * Allmusic: Allmusic review * PopMatters: 6/10PopMatters: Album review == Lähteet == Luokka:Vuoden 2008 albumit Luokka:Kanadalaiset hip hop -albumit
Tyrnyauz

Tyrnyauz () on kaupunki Kabardi-Balkariassa Venäjällä. Se sijaitsee Kaukasusvuorten pohjoisrinteellä Baksan-joen yläjuoksulla 89 kilometriä Naltšikista lounaaseen. Kaupunki on Elbrusin piirin keskus. Sen kautta kulkee Elbrusin juurelle johtava tie. Asukkaita on 21 000 henkeä (vuonna 2010). Tyrnyauzin taajama perustettiin 1930-luvulla Kirohažanin balkaarikylän paikalle lähelle volframi- ja molybdeeniesiintymää, jonka hyödyntäminen alkoi vuonna 1940. Kaupungin aseman Tyrnyauz sai vuonna 1955. Nykyään siellä on kaivostoimintaa, sähkölaite- ja rakennustarviketeollisuutta. ==Lähteet== ===Muut lähteet=== * ==Aiheesta muualla== * Elbrusin piirin sivusto Luokka:Kabardi-Balkarian kaupungit
Blackburn Aircraft

Blackburn Aircraft Limited oli brittiläinen lentokonevalmistaja. Yhtiön perusti Robert Blackburn. Yhtiö toimi nimellä Blackburn Aeroplane Company vuonna 1911 ja muutti nimeksi Blackburn Aeroplane and Motor Company vuonna 1914. Vuonna 1959 osana yhtiön uudelleen järjestelyjä moottoriosasto eriytettiin tytäryhtiöksi Blackburn Engines, jonka Bristol Siddeley hankki vuonna 1961. Yhtiö sulautui Hawker Siddeley -yhtiöön vuonna 1960 ja lakkasi olemasta vuonna 1963. Suuri osa yhtiön toiminnasta keskittyi Broughiin Yorkshireen, jonne rakennettiin tehdas vuonna 1916. ==Lentokoneet== *First Blackburn Monoplane syyskuu 1909 tuhoutunut 1910 1 kappale *Second Blackburn Monoplane heinäkuu 1910 tuhoutui ensilennolla 1 kappale *Blackburn Mercury (I, II ja III) yhteensä 9 kappaletta *Blackburn Type E 2 kappaletta *Blackburn Single-Seat Monoplane 1 kappale *Blackburn Type I 4 kappaletta *Blackburn Type L 1 kappale *Blackburn T.B. 9 kappaletta *Blackburn Triplane 5 kappaletta *Blackburn White Falcon 1915 1 kappale *Blackburn G.P. 2 kappaletta *Blackburn R.T.1 Kangaroo 20 kappaletta *Blackburn N.1B ei valmistettu loppuun *Blackburn Blackburd 3 kappaletta *Blackburn Sidecar 1 kappale *Blackburn T.1 Swift 8 kappaletta *Blackburn T.2 Dart *Blackburn R.1 Blackburn *Blackburn Pellet 1 kappale *Blackburn T.3 Velos 16 kappaletta Kreikan laivasto 1 markkinointitarkoitukseen *Blackburn T.4 Cubaroo 2 kappaletta *Blackburn L.1 Bluebird I 1 kappale *Blackburn R.B.1 Iris 10 kappaletta *Blackburn R.2 Airedale 2 kappaletta *Blackburn T.5 Ripon *Blackburn T.R.1 Sprat 1 kappale *Blackburn F.1 Turcock 1 kappale *Blackburn 2F.1 Nautilus 1 kappale *Blackburn B.T.1 Beagle 1 kappale *Blackburn L.1A Bluebird II 13 kappaletta *Blackburn L.1B Bluebird III 7 kappaletta *Blackburn F.2 Lincock (Italiassa Piaggio P11) 8 kappaletta *Blackburn R.B.3 Sydney 1 kappale *Blackburn C.B.2 Nile 1 kappale *Blackburn L.1C Bluebird IV *Blackburn T.7B (tai Japanin laivastossa 3MR4) *Blackburn C.A.15C 2 kappaletta *Blackburn F.3 (tai F.7/30) 1 kappale *Blackburn R.B.3A Perth 4 kappaletta *Blackburn B-1 Segrave (Piaggio P12) 6 kappaletta *Blackburn B-2 42 kappaletta *Blackburn B-3 2 kappaletta *Blackburn B-5 Baffin *Blackburn B-6 Shark *Blackburn B-7 1 kappale *Blackburn B-9 (tai H.S.T.10) 1 kappale *Blackburn B-20 1 kappale *Blackburn B-24 Skua *Blackburn B-25 Roc *Blackburn B-26 Botha I *Blackburn B-37 Firebrand *Blackburn B-48 3 kappaletta *Blackburn B-54 (Y.A.5) 3 kappaletta *Blackburn B-101 Beverley *Blackburn B-103 Buccaneer == Moottorit == === Mäntämoottorit === *Blackburn Cirrus Bombardier *Blackburn Cirrus Minor *Blackburn Cirrus Major *Blackburn Cirrus Midget === Kaasuturbiinit (Turbomecan kanssa) === *Blackburn-Turbomeca Artouste *Blackburn-Turbomeca Palas *Blackburn-Turbomeca Palouste *Blackburn- Turbomeca A.129 ==Lähteet== * ===Viitteet=== *
Korać cup

Korać cup oli FIBA:n vuosina 1971–2002 järjestämä vuosittain pelattu kansainvälinen koripallosarja. Sarja oli kolmanneksi korkein Euroopan cupin ja Cup-voittajien cupin jälkeen. Sarjan pelaaminen ajoitettiin kaudella 1971–1972, jolloin sarjan voitti Lokomotiva Zagreb. Uusi sarja nimettiin Radivoj Koraćin mukaan. Sarjaa pelattiin viimeistä kertaa kaudella 2001–2002, jolloin kauden voitti SLUC Nancy. Kauden 2001–2002 jälkeen sarja yhdistettiin Saporta cupin kanssa ULEB Eurocupiksi. Eniten mestaruuksia voitti Pallacanestro Cantù, joka voitti mestaruuden neljästi. Kolme voittoa saivat KK Partizan ja CSP Limoges. == Loppuottelut == Vuosi Voittaja Toinen Tulos 1972 Lokomotiva Zagreb OKK Beograd 71:83 – 94:73 1973 Birra Forst Cantù Maes Pils Mechelen 106:75 – 85:94 1974 Birra Forst Cantù KK Partizan 99:86 – 75:68 1975 Birra Forst Cantù FC Barcelona Bàsquet 110:85 – 71:69 1976 KK Split Chinamartini Torino 97:84 – 82:82 1977 KK Split Alco Bologna 87:84 1978 KK Partizan Bosna Sarajevo 117:110 1979 KK Partizan AMG Sebastiani Rieti 108:98 1980 Nuova AMG Sebastiani Basket Rieti Cibona Zagreb 76:71 1981 Joventut Badalona Carrera Venezia 105:104 1982 CSP Limoges KK Šibenik 90:84 1983 CSP Limoges KK Šibenik 94-86 1984 Élan Béarnais Pau-Orthez KK Crvena zvezda 97:73 1985 Simac Milan Ciao Crem Varese 91:78 1986 Banco Roma Mobilgirgi Caserta 84:78 – 73:72 1987 FC Barcelona Bàsquet CSP Limoges 106:85 – 97:86 1988 Real Madrid Cibona Zagreb 102:89 – 93:94 1989 KK Partizan Wiwa Vismara Cantù 76:89 – 101:82 1990 Joventut Badalona Scavolini Pesaro 99:98 – 96:86 1991 Shampoo Clear Cantù Real Madrid 73:71 – 95:93 1992 Messaggero Roma Scavolini Pesaro 94:94 – 99:86 1993 Philips Milano Messaggero Roma 95:90 – 106:91 1994 PAOK Thessaloniki BC Stefanel Trieste 75:66 – 100:91 1995 ALBA Berlin Stefanel Milano 87:87 – 85:79 1996 Efes Pilsen Stefanel Milano 76:68 – 70:77 1997 Aris Thessaloniki BC Tofaş Bursa 66:77 – 88:70 1998 Riello Mash Verona KK Crvena zvezda 68:74 – 64:73 1999 FC Barcelona Bàsquet Estudiantes Madrid 77:93 – 97:70 2000 CSP Limoges Unicaja Malaga 80:58 – 51:60 2001 Unicaja Malaga Hemofarm Vršac 77:47 – 71:69 2002 SLUC Nancy Lokomotiw Rostov 98:72 – 74:95 == Lähteet == *
GJ 1002

GJ 1002 on punainen kääpiötähti Valaskalan tähdistössä 15 valovuoden päässä Maasta. Sitä ei voi nähdä paljain silmin. Luokka:Punaiset kääpiöt
A2 Ethniki

A2 Ethniki on Kreikan toiseksi korkein koripallosarja. Sarja aloitettiin nykyisellä sarjajärjestelmällä kaudella 1986-1987. Kauden päätteeksi kaksi parasta joukkuetta nousee A1 Ethnikiin ja kaksi viimeistä joukkuetta A2 Ethnikistä putoaa B Ethnikiin. Eniten mestaruuksia ovat voittaneet Sporting BC sekä Papagou BC, jotka ovat voittaneet sarjan kolmesti. ==Joukkueet 2011-2012== *AEK Ateena BC *AEK Argous BC *Dafni BC *Apollon Patras BC *Arkadikos BC *Ermis Lagkada BC *Ikaroi Serron BC *Doxa Lefkadas BC *Lavrio BC *Nea Kifisia BC *Perama BC *AO Pagrati BC *S.F.K. Pierikos/Archelaos *Panelefsiniakos BC *Panerithraikos Athlitikos Syllogos BC *O.F.I. BC == Aiheesta muualla == *Virallinen kotisivu Luokka:Kreikan koripallosarjat
Luettelo Arizonan piirikunnista

Yhdysvaltain Arizonan osavaltio koostuu 15 piirikunnasta. Kaikki piirikunnat La Pazin piirikuntaa lukuun ottamatta (perustettu 1983) luotiin ennen kuin Arizonasta tuli osavaltio vuonna 1912. Piirikuntien nimistä monet ovat peräisin vanhojen paikallisten intiaaniheimojen nimistöstä. == Hallinto ja tehtävät == Arizonassa noudatetaan osittain ns. Dillonin sääntöä eli piirikunnilla ei lähtökohtaisesti ole oikeutta hoitaa sellaisia tehtäviä, joihin osavaltion lainsäädäntöelin ei ole erikseen antanut lupaa. Piirikunnilla ei myöskään lähtökohtaisesti ole omia perustamiskirjojaan. Mikäli piirikunnassa on yli 500 000 asukasta, se voi kirjoittaa itselleen perustamiskirjan. Toistaiseksi tämä koskee vain Maricopan ja Piman piirikuntia, jotka eivät ole tehneet näin. Piirikuntien valtuustojen koko on 3–5 henkilöä väkiluvusta riippuen. Piirikunnat jakautuvat edelleen kuntiin, joita on yhteensä 91. Piirikuntien lakisääteisiin tehtäviin kuuluvat mm. jätehuollon järjestäminen, ylläpitää terveydenhuoltoyksiköitä sekä suunnitella piirkunnan kasvuun tähtäävää toimintaa. Piirikunnat voivat halutessaan ylläpitää kirjastoja. Kaupallisten kaapelitelevisiokanavien omistaminen on kielletty. == Luettelo piirikunnista == Piirikunta Sijainti Väkiluku (1. huhtikuuta 2010) Hallinnollinen keskus Väkiluku (1. heinäkuuta 2006)http://www.census.gov/popest/cities/SUB-EST2006-4.html Apache 71 518 St. Johns 3 625 Cochise 131 346 Bisbee 6 095 Coconino 134 421 Flagstaff 58 213 Gila 53 597 Globe 7 141 Graham 37 220 Safford 8 981 Greenlee 8 437 Clifton 2 321 La Paz 20 489 Parker 3 200 Maricopa 3 817 117 Phoenix 1 512 986 Mohave 200 186 Kingman 27 271 Navajo 107 449 Holbrook 5 154 Pima 980 263 Tucson 518 956 Pinal 375 770 Florence 17 009 Santa Cruz 47 420 Nogales 20 768 Yavapai 211 033 Prescott 41 528 Yuma 195 751 Yuma 87 423 == Lähteet == * Arizonan_piirikunnista
Karatšajevsk

Karatšajevsk (, ) on kaupunki Karatšai-Tšerkessiassa Venäjällä. Se sijaitsee Kaukasusvuorten pohjoisrinteellä Kubanjoen varrella 60 kilometriä Tšerkesskistä lounaaseen. Kaupunki on Karatšajevskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 20 300 henkeä (vuonna 2013). Kaupunki on perustettu vuonna 1929. Vuoteen 1944 saakka sen nimenä oli Anastas Mikojanin mukaan Mikojan-Šahar. Karatšaiden karkotuksen jälkeen vuonna 1944 se liitettiin Georgiaan nimellä Kluhori. Vuonna 1957 kaupungin nimeksi tuli Karatšajevsk ja se liitettiin jälleen Venäjään. Nykyään kaupungissa on mm. elintarvike-, kone- ja rakennustarviketeollisuutta. Sen lähellä on useita vanhoja rakennustaiteellisia muistomerkkejä: Šoanan ja Sentan kirkot 900-luvulta, 700–900-lukujen muinaislinna Humarassa ym. == Lähteet == * == Aiheesta muualla == * Karatšajevskin kaupungin sivusto Luokka:Karatšai-Tšerkessian kaupungit
Minä ja ministeri

Minä ja ministeri on vuonna 1934 valmistunut suomalainen komediaelokuva, jonka on ohjannut Risto Orko apulaisohjaajanaan Topo Leistelä. Elokuva perustuu Leistelän näytelmään Kotityranni vuodelta 1934 ja hänen salanimellä Pierre Gaston Durac kirjoittamaansa näytelmään Piika jonkas minulle annoit (1926). Valjuksi ja kankeaksi komediaksi luonnehdittu elokuva on Orkon esikoisohjaus.Päivän elokuvia, Tv-maailma, 49/2011 sivu 17 Kriitikon mukaan parasta elokuvassa on eräät miljööt ja musiikkijaksot.Arto Pajukallio, Elokuvat, Helsingin Sanomat 12.12.2011, sivu D 5 Elokuvan ensi-ilta oli 18. maaliskuuta 1934 Kino-Palatsissa Helsingissä. == Juoni == Ulkoministeriön vastanainut virkamies Raimo Vehari (Joel Rinne) ja hänen vaimonsa Marja (Maire Suvi) etsivät lehti-ilmoituksella taloustöihin ja ruoanlaittoon perehtynyttä kotiapulaista. Paikan ottaa Veharin esimiehen ministeri Hirvimaan (Uuno Laakso) täti Priskilla Paukkaja (Hertta Leistén), joka alkaa tarmokkaasti järjestellä nuorenparin asioita. Priskilla alkaa myös hankkia Raimolle ylennystä uhaten paljastaa salaisen suhteen, joka ministerillä on tanssijatar Virvan (Birgit Kronström) kanssa. ==Näyttelijät== ==Lähteet== Luokka:Vuoden 1934 suomalaiset elokuvat Luokka:Suomalaiset mustavalkoelokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Risto Orkon ohjaamat elokuvat Luokka:Topo Leistelän ohjaamat elokuvat
Fågelsta

Fågelsta on taajama Motalan kunnassa Itä-Götanmaan läänissä Ruotsissa. Vuonna 2010 Fågelstassa oli 287 asukasta. Fågelstasta on matkaa linnuntietä Götalaan kilometri, Övre Götalaan 1 km, Nedre Götalaan 2,1 km, Risbergaan 2,7 km, Tranbergaan 2,7 km, Fivelstadiin 2,9 km, Vinbergaan 2,9 km, Lårstadiin 3,8 km, Nyckelbyhyn 3,8 km, Skänningeen 5,9 km, Vinnerstadiin 7,7 km, Hagebyhyn 8,4 km ja Motalan taajamaan 9 km. Fågelstan läpi on aikoinaan kulkenut kapearaiteinen rautatie. Nykyisin jäljellä on enää 9,6 kilometrin pituinen osuus Fågelstasta Vadstenan taajamaan. Fågelstan rautatieaseman asemarakennus purettiin vuonna 1981. ==Väestönkehitys== == Lähteet == Luokka:Ruotsin taajamat Luokka:Motalan kunta
81 Ceti

81 Ceti on G-tyypin jättiläistähti, joka sijaitsee Valaskalan tähdistössä noin 320 valovuoden päässä Maasta. Siltä löydettiin heinäkuussa 2008 eksoplaneetta, joka on 5,3 kertaa Jupiterin massainen kaasujättiläinen. ==Lähteet== ==Aiheesta muualla== *81 Cet Simbad-tietokannassa Luokka:G-spektriluokan tähdet Luokka:Jättiläistähdet Luokka:Planeettajärjestelmät
Oliver-Sven Buder

Oliver-Sven Buder (s. 23. kesäkuuta 1966 Erlabrunn) on saksalainen entinen kuulantyöntäjä ja moninkertainen arvokisamitalisti. Hänen ennätyksekseen jäi vuonna 1999 Sevillan MM-kisoissa työnnetty 21,42 metriä, jolla hän sijoittui kilpailussa toiseksi. Hallissa Buder tosin työnsi 21,47 vuonna 1998, jolloin hän voitti sisäratojen Euroopan-mestaruuden Valenciassa. Kisassa Buderin taakse jäivät suomalaiset Mika Halvari ja Arsi Harju. Ennen vuotta 1991 Buder edusti Itä-Saksaa. Buder oli 1990-luvun parhaita kuulantyöntäjiä, sijoittuen muun muassa kahdesti MM-hopealle. Hän päätti urheilu-uransa vuonna 2003 pitkän loukkaantumisesta johtuneen tauon jälkeen. ==Aiheesta muualla== * Luokka:Saksalaiset kuulantyöntäjät Luokka:Vuonna 1966 syntyneet Luokka:Elävät henkilöt
Yb (Syktyvdinin piiri)

Yb (komiksi ja venäjäksi Ыб) on kylä ja maalaiskunta Komin tasavallan Syktyvdinin piirissä Venäjällä. Se sijaitsee Sysolajoen varrella 36 kilometriä piirikeskus Vylgortista etelään. Ybistä on maantieyhteys Vylgortiin ja Syktyvkariin. Vuonna 2002 kylässä oli 518 asukasta. Kylä mainitaan ensimmäisen kerran vuonna 1586. Nähtävyyksiä ovat vuosina 1825–1835 rakennettu Kristuksen taivaaseen astumisen kirkko ja kotiseutumuseo. ==Aiheesta muualla== * Yb Leonid Tomovin sivustolla Luokka:Syktyvdinin piiri Luokka:Komin tasavallan kylät ja taajamat
Luisinho

Luís Trochillo (7. maaliskuuta 1930 São Paulo, Brasilia – 17. tammikuuta 1998) oli brasilialainen jalkapalloilija, joka tunnetaan parhaiten nimellä Luisinho tai Pequeno Polegar. Luisinho oli pelipaikaltaan hyökkääjä ja hän pelasi lähes koko uransa Corinthiaksen riveissä. Hän voitti kolmesti Campeonato Paulistan. Luokka:Brasilialaiset jalkapalloilijat Luokka:Vuonna 1930 syntyneet Luokka:Vuonna 1998 kuolleet
Get Down (You’re the One for Me)

"Get Down (You’re the One for Me)" on Backstreet Boys -poikabändin kolmas single, heidän kansainväliseltä debyyttialbumiltaan. Myöhemmin bändin Yhdysvaltojen debyyttialbumi sisälsi myös tämän kappaleen. Joissain maissa "Get Down" julkaistiin bändin debyyttisinglenä. Kappale sisältää rap-osion, jossa ensimmäisen säkeen laulaa Smooth T.-ryhmästä Fun Factory ja toisen osan laulaa A.J. McLean. Kun kappaletta esitettiin livenä Smooth T. liittyi bändiin muutamissa tilaisuuksissa. Ensimmäisen rap-osan säkeistö, joka levytettiin ja jota käytettiin Markus Plastik Vocal Remixissä: ::So get ready - ready for the flavor we are bringin' / It's time I set it off and get your body swingin' / When we're alone, girl, I wanna push up / Can I get it? (yeah!) Everybody throw your hands up. == Kappaleet == Eurooppa #"Get Down (You're the One for Me)" (LP painos - ilman rap-osaa) #"Get Down (You're the One for Me)" (Dezign Radio I) #"Get Down (You're the One for Me)" (CL Vocal Journey Radiopainos) #"Get Down (You're the One for Me)" (Markus Plastik Vocal Radio versio) #"Get Down (You're the One for Me)" (Dezign Dub Radio versio) Englanti #"Get Down (You're the One for Me)" (LP painos - ilman rap-osaa) #"Get Down (You're the One for Me)" (Dezign Radio II) #Backstreet Boys Present Täydellinen Remix pakkaus #"Get Down (You're the One for Me)" (Smokin' Beats Club Mix) #"Get Down (You're the One for Me)" (Blue Haired Beats) #"Get Down (You're the One for Me)" (Smokin' Beats Dub) #"Get Down (You're the One for Me)" (DEZIGN Dub) Remix-painos (vinyyli) #"Get Down" (C.L. Vocal Journey) #"Get Down" (Markus Plastic Vocal Mix) #"Get Down" (Edge Factor Dub) #"Get Down" (LP Edit [No Rap]) #"Get Down" (DEZIGN 12") #"Get Down" (DEZIGN Dub) ==Musiikkivideo== Musiikkivideossa bändi laulaa ja tanssii valaistun puolikkaan discopallon päällä toisen discopallon sisällä erillisillä. Rap-osan aikana Smooth T. ilmestyy leijumaan yläpuolelle. Videon ohjasi Alan Calzatti ja se filmattiin huhtikuussa 1996. ==Listasijoitukset== Lista (1996) Lista- sija Australian ARIA singlelista 44 Itävallan singlelista 4 Belgian (Flanders) singlelista 5 Belgian (Walonia) singlelista 5 Hollannin singlelista 3 Suomen singlelista 18 Ranskan singlelista 15 Saksan singlelista 5 Irlannin singlelista 19 Uuden-Seelannin RIANZ singlelista 34 Ruotsin singlelista 17 Sveitsin singlelista 7 Britannian singlelista 14 U.S. Billboard Hot 100 10 Luokka:Vuoden 1996 kappaleet Luokka:Backstreet Boysin kappaleet
Joseph Mahmoud

Joseph Mahmoud (s. 13. joulukuuta 1955 Safi, Marokko) on ranskalainen yleisurheilija. Hän piti 3 000 metrin estejuoksun Euroopan-ennätystä nimissään 18 vuoden ajan. Mahmoud saavutti uransa ainoan arvokisamitalin Los Angelesin 1984 olympialaisissa sijoittumalla estejuoksussa hopealle ajalla 8.13,31. Helsingin MM-kilpailuissa 1983 hän sijoittui neljänneksi ajalla 8.18,32, Stuttgartin EM-kilpailuissa 1986 kuudenneksi ajalla 8.20,25 sekä Tokion MM- kilpailuissa 1991 kymmenenneksi ajalla 8.37,09. Splitin EM-kilpailuissa 1990 hän keskeytti loppukilpailussa, Barcelonan 1992 olympialaisissa hän karsiutui välierissä ja Ateenan EM-kilpailuissa 1982 hän karsiutui alkuerissä. Maastojuoksun MM-kilpailuissa hän sijoittui 130:nneksi vuonna 1990. Mahmoud paransi 3 000 metrin estejuoksussa viidesti Ranskan ennätystä. Elokuussa 1982 hän juoksi Berliinissä ajan 8.20,54 alittaen noin kolmella sekunnilla Gérard Buchheitin lähes yhdeksän vuotta vanhan ennätyksen. Helsingin MM-kilpailuissa 1983 hän paransi ennätystä runsaalla kahdella sekunnilla ja elokuun 1983 lopulla Koblenzissa hän juoksi uuden ennätyksen 8.15,59. Los Angelesin 1984 olympialaisissa hän paransi ennätystä 2,28 sekunnin verran. Kaksi viikkoa olympiafinaalin jälkeen Brysselissä hän juoksi Euroopan ennätyksen 8.07,62. Tämä säilyi Euroopan ennätyksenä vuoteen 2002 kunnes Simon Vroemen juoksi matkan nopeammin. Ranskan ennätyksen Mahmoudilta vei Bouabdellah Tahri vuonna 2003. Mahmoud voitti 3 000 metrin estejuoksussa Ranskan mestaruuden vuosina 1980–1985, 1989 ja 1992. Seuratasolla hän edusti CMS Marignanea. Hän on pituudeltaan 174-senttinen ja painoi aktiivivuosinaan 65 kiloa. ==Henkilökohtaiset ennätykset== * 3 000 metrin esteet: 8.07,62 (1984) * 1 500 metriä: 3.38,39 (1984) * 3 000 metriä: 7.45,26 (1985) * 5 000 metriä: 13.48,19 (1984) ==Lähteet== * Luokka:Ranskalaiset estejuoksijat Luokka:Ranskalaiset olympiamitalistit Luokka:Vuonna 1955 syntyneet Luokka:Elävät henkilöt
Anywhere for You

"Anywhere for You" on yhdysvaltalaisen Backstreet Boys -poikabändin viides single heidän vuonna 1997 ilmestyneeltä kansainväliseltä debyytti albumiltaan. Espanjan kieliset sanoitukset kappaleeseen "Donde Quieras Yo Iré" nauhoitettiin myöhemmin Zurichissa, samaan aikaan kappaleen "I'll Never Break Your Heart" espanjankielisen version kanssa. == Kappaleet == === Eurooppa === #Anywhere for You (LP-versio) #I'll Never Find Someone Like You #Anywhere for You (Espanjankielinen versio, "Donde Quieras Yo Iré") #Happy Valentine === Englannin ensimmäinen versio === #Anywhere for You (LP-versio) #I'll Never Find Someone Like You #Anywhere for You (Espanjankielinen versio, "Donde Quieras Yo Iré") === Englannin toinen versio === #Anywhere for You (LP-versio) #Let's Have a Party #We've Got It Goin' On (Amadin Club Mix) ===Aasia=== #Anywhere For You #I'll Never Find Someone Like You #We've Got It Goin' On (Marcus Mix) #Anywhere for You (Espanjankielinen versio, "Donde Quieras Yo Iré") ==Musiikkivideo== Musiikkivideossa bändi on rannalla Miamissa, Floridassa 11. tammikuuta 1996, ja he muun muassa pyöräilevät ja pelaavat lentopalloa. Laulu kohtaukset kuvattiin kivillä veden vieressä. ==Listasijoitukset== Lista (1997) Lista- sija Itävallan singlelista 7 Belgian (Flanders) singlelista 20 Belgian (Walonia) singlelista 8 Hollannin singlelista 7 Saksan singlelista 3 Irlannin singlelista 16 Norjan singlelista 15 Ruotsin singlelista 18 Sveitsin singlelista 3 Britannian singlelista 4 Luokka:Vuoden 1997 kappaleet Luokka:Backstreet Boysin kappaleet
Panionios BC

Panionios Nea Smyrni BC (kreik. Πανιώνιος Αθήνα KAE) on kreikkalainen koripalloseura. Se on osa suurempaa Panionios-seuraa. Koripallojaosto perustettiin vuonna 1919, mutta Panionis perustettiin jo 1890 ollen näin yksi Kreikan vanhimmista. Panionis B. tunnetaan sponsorointisyistä myös nimellä Panionis On Telecoms. Sitä ennen joukkueen nimi oli Panionis Forthnet. Joukkue pääsi Euroliigaan kaudeksi 2008-2009 yli kymmenen vuoden tauon jälkeen. ==Aiheesta muualla== *Joukkueen profiili Euroliigan sivuilla *Panionios Panthers Club *www.panionis.net Luokka:Kreikkalaiset koripalloseurat Luokka:Vuonna 1919 perustetut urheiluseurat
Botafogo Futebol Clube (João Pessoa)

Botafogo Futebol Clube on brasilialainen jalkapalloseura João Pessoan kaupungista, Paraíban osavaltiosta. Joukkue tunnetaan myös nimellä Botafogo da Paraíba. Joukkue on perustettu 1931. Luokka:Brasilialaiset jalkapalloseurat
Gérard Buchheit

Gérard Buchheit (s. 30. syyskuuta 1948 Haguenau, Bas-Rhin, Ranska) on entinen ranskalainen yleisurheilija, jonka päälaji oli 3 000 metrin estejuoksu. Buchheit sijoittui 3 000 metrin estejuoksussa Rooman EM-kilpailuissa 1974 kahdeksanneksi ajalla 8.30,2. Hän karsiutui alkuerissä Helsingin EM- kilpailuissa 1971 ajalla 8.40,2 ja Münchenin 1972 olympialaisissa ajalla 8.41,2. Buchheit voitti Ranskan mestaruuden 3 000 metrin estejuoksussa vuosina 1972–1975 sekä Ranskan sisäratojen mestaruuden 3 000 metrin juoksussa vuonna 1973. Hän juoksi 3 000 metrin estejuoksussa Ranskan ennätyksen 8.23,6 syyskuussa 1973 Brysselissä. Ennätyksen hän menetti vasta elokuussa 1982 Joseph Mahmoudille. Seuratasolla Buchheit edusti SG Reischshoffenia. Hän on pituudeltaan 182-senttinen ja painoi huippu-urheiluvuosinaan 68 kiloa. ==Henkilökohtaiset ennätykset== * 3 000 metrin esteet: 8.23,6 (1973) * 1 000 metriä: 2.22,3 (1973) * 1 500 metriä: 3.45,2 (1973) * 2 000 metriä: 5.13,2 (1973) * 3 000 metriä: 7.57,0 (1975) * 5 000 metriä: 13.46,2 (1973) ==Lähteet== * Luokka:Ranskalaiset estejuoksijat Luokka:Ranskalaiset kestävyysjuoksijat Luokka:Vuonna 1948 syntyneet Luokka:Elävät henkilöt
Mark Williams (näyttelijä)

Mark Williams (s. 22. elokuuta 1959 Worcestershire, Englanti, Iso-Britannia) on englantilainen näyttelijä. Hänet tunnetaan esimerkiksi Arthur Weasleyn roolista Harry Potter -elokuvissa, Jesperin roolista vuoden 1996 elokuvassa 101 dalmatialaista sekä Isä Brownin roolista G. K. Chestertonin romaaneihin perustuvassa Isä Brown ja hänen laumansa -rikossarjassa. Näiden lisäksi Williams on näytellyt myös muun muassa televisiosarjoissa Ruuvit löysällä (1994–2000) ja draamasarjassa Tohtori Intiasta (2010). Vuosina 2014–2015 hän juonsi BBC One-kanavan peliohjelmaa The link. ==Elokuvat== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1982 Privileged Privileged Wilf 1987 Out of Order Out of Order poliisi 1988 High Season High Season Benny 1994 Prince of Jutland Prince of Jutland Aslak 1996 101 dalmatialaista 101 Dalmatians Horace (suom. Jesper) 1997 Kätkijät The Borrowers Exterminator Jeff 1998 Rakastunut Shakespeare Shakespeare in Love Wabash 1999 Whatever Happened to Harold Smith? Whatever Happened to Harold Smith? Roland Thornton 2000 High Heels and Low Lifes High Heels and Low Lifes Tremaine 2002 Harry Potter ja salaisuuksien kammio Harry Potter and the Chamber of Secrets Arthur Weasley 2002 Anita and Me Anita and Me Alan-setä 2002 The Final Curtain The Final Curtain Declan Farrell 2004 Agent Cody Banks 2: Destination London Agent Cody Banks 2: Destination London komisario Crescent 2004 Harry Potter ja Azkabanin vanki Harry Potter and the Prisoner of Azkaban Arthur Weasley 2005 Harry Potter ja liekehtivä pikari Harry Potter and the Goblet of Fire Arthur Weasley 2006 Tristram Shandy: Herrasmiehen paljastukset A Cock and Bull Story Ingoldsby 2007 Harry Potter ja Feeniksin kilta Harry Potter and the Order of the Phoenix Arthur Weasley 2007 Tähtisumua Stardust Billy-vuohen ihmismuoto 2009 Harry Potter ja puoliverinen prinssi Harry Potter and the Half-Blood Prince Arthur Weasley 2010 Harry Potter ja kuoleman varjelukset, osa 1 Harry Potter and the Deathly Hallows: Part 1 Arthur Weasley 2010 Flutter Flutter Raymond 2011 Harry Potter ja kuoleman varjelukset, osa 2 Harry Potter and the Deathly Hallows – Part 2 Arthur Weasley 2011 Albert Nobbs Albert Nobbs Sean 2016 Golden Years Golden Years Pubin isäntä ==Aiheesta muualla== * * Luokka:Englantilaiset näyttelijät Luokka:Vuonna 1959 syntyneet Luokka:Elävät henkilöt
Hamoud Ameur

Hamoud Ameur (s. 6. tammikuuta 1932 Mahelina, Algeria) on entinen ranskalainen kestävyysjuoksija. Ameur edusti Ranskaa Rooman 1960 olympialaisissa. Hän sijoittui 10 000 metrin juoksussa 22:nneksi ajalla 30.12,4 ja karsiutui 5 000 metrin juoksun alkuerissä ajalla 14.14,0. Maastojuoksun MM-kilpailuja edeltäneessä kansainvälisessä maastojuoksumestaruuskilpailussa hän sijoittui viidenneksi vuonna 1956 ja yhdeksänneksi vuonna 1963. Lisäksi hän oli 23:s vuonna 1958, 17:s vuonna 1959, 13:s vuonna 1960, 41:s vuonna 1961, 39:s vuonna 1967 ja 37:s vuonna 1970. Vuonna 1956 Ranska voitti joukkuekilpailun. Ameur voitti Ranskan mestaruuden 3 000 metrin estejuoksussa vuosina 1958–1959. Hän paransi estejuoksussa Ranskan ennätystä neljä kertaa. Heinäkuussa 1959 hän juoksi ennätysajat 9.04,0 ja 9.02,4. Elokuussa 1959 hän alitti ensimmäisenä ranskalaisena estejuoksijana yhdeksän minuutin rajan ajallaan 8.57,2. Syyskuussa 1961 hän paransi ennätyksen aikaan 8.55,4. Ennätys säilyi hänen nimissään seuraavan vuoden heinäkuuhun, jolloin Guy Texereau otti sen nimiinsä. Seuratasolla Ameur edusti ESBS Les Mureaux'ta. Hän on pituudeltaan 171-senttinen ja painoi huippu-urheiluvuosinaan 59 kiloa. ==Lähteet== * Luokka:Ranskalaiset kestävyysjuoksijat Luokka:Ranskalaiset estejuoksijat Luokka:Ranskalaiset maastojuoksijat Luokka:Vuonna 1932 syntyneet Luokka:Mahdollisesti elävät henkilöt
João Pessoa

João Pessoa on Amerikan mantereen itäisin kaupunki, ja Brasilian Paraíban osavaltion pääkaupunki. Pinta-alaltaan vuonna 1585 perustettu kaupunki on noin 210 neliökilometriä, ja vuonna 2010 kaupungissa oli yli 720 000 asukasta. Kaupungin rajojen sisäpuolella on seitsemän neliökilometriä metsää, minkä vuoksi se on luokiteltu maailman toiseksi vihreimmäksi kaupungiksi, jääden toiseksi ainoastaan Pariisille. == Maantiede == João Pessoa sijaitsee Paraíba do Norte -joen oikealla rannalla noin 18 kilometriä joen suulta, 120 km Recifestä pohjoiseen. Brasilian itäisimmässä pisteessä, Point Seixasin niemellä on Cape Brancon majakka. == Historia == Kaupunki on perustettu vuonna 1585. Sen nimi on ollut Filipea de Nossa Senhora das Neves, Frederikstad ja Paraíba. Nykyisen nimensä se sai vuonna 1930 osavaltion presidentin kunniaksi. == Lähteet == Luokka:Paraíba Luokka:Brasilian osavaltioiden pääkaupungit Luokka:Brasilian kunnat
Johan Fredrik Eek

Johan Fredrik Eek (15. heinäkuuta 1758 Rauma – 3. tammikuuta 1820 Tukholma) oli ruotsalainen eversti ja sotakirjailija. Eek aikoi ryhtyä virkamieheksi ja opiskeli Turussa. Hän kuitenkin päätyi Henkirakuunarykmenttiin korpraaliksi. Sittemmin hän sai siirron Porin rykmenttiin, jonka kapteenina hän otti osaa Kustaa III:n sotaan kuuluneisiin Porrassalmen ja Haminan taisteluihin. Eek allekirjoitti myös kuningas Kustaa III:tta vastaan tarkoitetun Anjalan liittokirjan. Eek ylennettiin sotaa seuranneena rauhanaikana majuriksi. Hän johti porilaisjoukkojaan pitkän ajanjakson. Vuonna 1807 hän joutui lähtemään puolustamaan Pommerissa sijaitsevaa Stralsundia, joka tuohon aikaan kuului Ruotsille. Vuosina 1808–1809 käydyssä Suomen sodassa Eek onnistuneesti otti yhteen venäläisten kanssa kaikissa taisteluissa, joihin Ruotsin pääarmeija otti osaa. Miehistö ihailikin Eekiä. 14. heinäkuuta käydyssä Lapuan taistelussa ruotsalaisjoukot Eekin johtamina tekivät venäläisten asemiin rynnäkön. Sittemmin Eek ajautui riitaan kenraali Carl Johan Adlercreutzin sekä upseerien kanssa suunniteltuaan Keski-Suomessa sissisotaa. Eekillä ei ollut taitoa johtaa suuria sotatoimia. Hän oli lisäksi kunnianarka. Näitä kahtaa seikkaa pidetään myös syinä erimielisyyksiin. Eek sairastui syksyllä 1808 ja parantui ja palasi vasta maaliskuun lopulla 1809 kotiseudulleen. Kun Haminan rauha 17. syyskuuta 1809 solmittiin ja Suomi luovutettiin Venäjälle, muutti Eek Ruotsiin. Venäläiset olivat Suomen sodan aikana kiduttaneet hänen kuuromykkää veljeään sekä ryöstäneet Eekin talon. Eekillä oli vaikeuksia saada uutta työtä Ruotsiin saavuttuaan. Syynä tähän oli se, että häntä syytettiin kenraali Carl Johan Adlercreutzin vastaisen kirjasen tekijäksi. Vuonna 1813 Eek sai everstinarvon. Hän otti osaa Norjaa vastaan käytyyn sotaan Jämtlandin rykmentin päällikkönä. Eek köyhtyi koko ajan ja joutui luopumaan kodistaankin. Syy tähän oli se, että hän oli ollut viratta vuosia Ruotsiin tultuaan. Myös everstinviran myyjälle piti maksaa suuri korvaus. Eek erosi valtion palveluksesta ja ajautui konkurssiin, sillä Ruotsin kuningas ei ollut suostunut laina- tai palkankorotusvaatimuksiin. Perimätiedon mukaan Eek toimi tämän jälkeen Tukholmassa kantajana tai halonhakkaajana. Eek teki myös omaelämäkertansa, josta käyvät ilmi riidanhalu, ylpeys sekä kunnianarkuus. Muun muassa Johan Ludvig Runebergin tuotanto on saanut vaikutteita tästä teoksesta sekä muista Eekin kirjoittamista papereista. == Perhe == Johan Fredrik Eekin vanhemmat olivat Anna Sophia Jerlström ja hovioikeudenneuvos Johan Eek. Eek meni vuonna 1781 naimisiin vapaaherratar Sofia Christina von Dübenin kanssa ja sai tämän kanssa kolme lasta: Sofia Kristina (1782–1852), Ulrika Wilhelmina (1786–1826) ja Johanna Fredrika (1788–1844). == Lähteet == Luokka:Ruotsalaiset upseerit Luokka:Vuonna 1758 syntyneet Luokka:Vuonna 1820 kuolleet
Julien Soucours

Julien Soucours (7. kesäkuuta 1926 – 15. kesäkuuta 2017) oli ranskalainen este- ja maastojuoksija. Soucours sijoittui maastojuoksun MM-kilpailuja edeltäneessä kansainvälisessä maastojuoksumestaruuskilpailussa kuudenneksi vuonna 1952. Kilpailun voitti hänen maanmiehensä Alain Mimoun ja Ranska voitti joukkuekilpailun. Soucours voitti Ranskan mestaruuden 3 000 metrin estejuoksussa vuosina 1955–1956. Hän paransi estejuoksussa Ranskan ennätystä kolme kertaa ja sivusi sitä kerran. Elokuussa 1955 hän juoksi ennätysajat 9.16,0 Bukarestissa ja 9.07,8 Prahassa. Syyskuussa 1956 hän ensin Varsovassa sivusi ennätystään ja juoksi kolme päivää myöhemmin Lontoossa uuden ennätyksen 9.04,2. Ennätyksen vei häneltä Hamoud Ameur heinäkuussa 1959. Seuratasolla Julien Soucours edusti ESBS Les Mureaux'ta. Hän on pituudeltaan 164-senttinen ja painoi huippu-urheiluvuosinaan 55 kiloa. ==Henkilökohtaiset ennätykset== * Maili: 4.19,0 (1956) * 5 000 metriä: 14.43,8 (1954) * 10 000 metriä: 30.56,0 (1953) * 3 000 metrin esteet: 9.04,2 (1956) ==Lähteet== * Luokka:Ranskalaiset estejuoksijat Luokka:Ranskalaiset maastojuoksijat Luokka:Vuonna 1926 syntyneet Luokka:Vuonna 2017 kuolleet
Theódoros Papaloukás

Theódoros ”Thodorís” ”Theo” Papaloukás (, s. 8. maaliskuuta 1977 Ateena) on kreikkalainen kilpauransa päättänyt koripalloilija. == Ura == Papaloukás aloitti koripallon Ethnikos Ellenorosonin juniorijoukkueissa. Kaudeksi 1995–1996 hän siirtyi toisella sarjatasolla pelanneeseen Abelokipin joukkueeseen, jossa hän pelasi kaksi kautta. Vuonna 1997 Papaloukás siirtyi Dafnin joukkueeseen ja edusti seuraa kahden kauden ajan. Kaudet 1999–2001 Papaloukás pelasi Panioniosissa ja vuonna 2001 hän siirtyi suurseura Olympiakosiin. Ainoastaan yhden kauden jälkeen Papaloukás siirtyi TsSKA Moskovaan, jossa hän pelasi kuusi kautta. Tänä aikana hän voitti kaksi Euroliiga-mestaruutta sekä kuusi Venäjän mestaruutta. Vuonna 2006 hänet valittiin FIBA:n vuoden pelaajaksi. Lisäksi Papaloukás valittiin vuonna 2007 Euroliigan arvokkaimmaksi pelaajaksi. Vuonna 2008 hän teki paluun Olympiakosiin kolmivuotisella sopimuksella. Papaloukás siirtyi israelilaiseen Maccabi Tel Aviviin kesällä 2011. == Lähteet == == Aiheesta muualla == * Euroliigan pelaajaprofiili * Virallinen kotisivu Luokka:Elävät henkilöt Luokka:Kreikkalaiset koripalloilijat Luokka:Vuonna 1977 syntyneet
André Lecat

André Aristide Joseph Lecat (2. maaliskuuta 1920 Lille – 12. kesäkuuta 2005 Cornebarrieu, Haute-Garonne) oli ranskalainen este- ja maastojuoksija. Lecat sijoittui maastojuoksun MM-kilpailuja edeltäneessä kansainvälisessä maastojuoksumestaruuskilpailussa 15:nneksi vuonna 1953 ja 12:nneksi vuonna 1954. Molemmilla kerroilla Ranska sijoittui joukkuekilpailussa toiseksi. Lecat voitti Ranskan mestaruuden 3 000 metrin estejuoksussa vuonna 1951. Hän juoksi syyskuussa 1954 estejuoksun ensimmäiset viralliset Ranskan ennätykset 9.20,4 ja 9.17,2. Jälkimmäisen ennätyksen rikkoi Julien Soucours seuraavan vuoden elokuussa. Uransa nopeimman estejuoksun Lecat suoritti vuonna 1951 juostessaan ajan 9.11,0, mutta tuolloin ei vielä noteerattu virallisia ennätyksiä. Seuratasolla André Lecat edusti US Marquettea. ==Henkilökohtaiset ennätykset== * 1 500 metriä: 4.00,2 (1949) * 5 000 metriä: 14.43,2 (1954) * 3 000 metrin esteet: 9.11,0 (1951) == Lähteet == * === Viitteet === Luokka:Ranskalaiset estejuoksijat Luokka:Ranskalaiset maastojuoksijat Luokka:Vuonna 1920 syntyneet Luokka:Vuonna 2005 kuolleet
Harhakuva.org

Harhakuva.org oli Iikka Koistisen syyskuussa 2005 perustama internetgalleria, joka esitteli taiteen harrastajien teoksia. Sivusto keskittyi valokuvaukseen, mutta nähtävillä oli myös muuta kuvataidetta, musiikkia sekä kaunokirjallisuutta. Taideyhteisön tavoitteena oli taiteilijana kehittyminen kritiikin kautta, minkä mahdollisti toisten teosten kommentointiominaisuus. Harhakuva.org antoi käyttäjilleen mahdollisuuden esitellä vapaasti teoksiaan internetissä sekä tulla näin tunnetummiksi taiteen saralla. Toisaalta kykyjen ja kuvittajien etsijät löysivät sivustolta alan ammattilaisia. Vuoden 2009 alussa Harhakuva.orgissa oli jäseniä 11 000 ja töitä esillä noin 53 000. Sivusto suljettiin lopullisesti maaliskuussa 2016. == Katso myös == * DeviantART Luokka:Suomalaiset taidesivustot
Fairey Fulmar

Fairey Fulmar on Britannian Kuninkaallisen laivaston tukialushävittäjä, jota Fleet Air Arm käytti toisessa maailmansodassa.http://www.historyofwar.org/articles/weapons_fairey_fulmar.html Konetta valmistettiin Fairey Aviation Companyn Stockportin tehtaalla tammikuusta 1940 joulukuuhun 1942. ==Laivueet== *808 NAS kesäkuussa 1940 Worthy Downissa *806 NAS heinäkuussa 1940 Eastleighissa *807 NAS syyskuussa 1940 Worthy Downissa *803 NAS 1940 *805 NAS tammikuussa 1941 *809 NAS tammikuussa 1941 St Merrynissä *804 NAS helmikuussa 1941 *800 NAS huhtikuussa 1941 *884 NAS marraskuussa 1941 *879 NAS 1942 *886 NAS 1942 *887 NAS *889 NAS 1942 *893 NAS 1942 *813 NAS 1944 *784 NAS == Lähteet == == Aiheesta muualla == * Fairey Fulmar, le premier chasseur embarqué britannique * Fulmar Luokka:Brittiläiset hävittäjälentokoneet Luokka:1930-luvun hävittäjälentokoneet
15\. Waffen-SS-divisioona (1. latvialainen)

15\. Waffen-SS-divisioona (1. latvialainen) () oli Waffen-SS:n yksikkö, joka koottiin etnisistä latvialaisista. == Perustaminen == Saksan miehitettyä Baltian kesällä 1941 Reichskommissariat Ostlandissa koottiin partisaaneja vastaan toimivia yksikköjä. Heinrich Himmler perusti elokuussa 1942 balttilaiset legioonat, mukaan lukien Lettische SS-Freiwilligen-Legionin, joka nimettiin 22. lokakuuta 1943 15. latvialaiseksi SS-vapaaehtoisdivisioonaksi (). == Palvelus == Vahvuuden kasvattamiseksi Reichskommissariat Ostlandissa määrättiin asevelvollisuus aluksi vuosina 1915–1924 syntyneille ja 1943 1904–1914 syntyneille ja 1944 1925–1926 syntyneille. Asevelvolliset muodostivat 15th Waffen-Grenadierdivision der SS:n vuonna 1944 Neuvostoliiton vastahyökkäyksen aikana. Divisioona kärsi menetyksiä itärintaman romahtaessa ja sen taistelutahto heikkeni Neuvostoliiton miehitettyä Latvian uudelleen. Divisioona taisteli myöhemmin Pommerissa Die Pommernstellungin puolustuslinjalla. Selviytynyt pataljoona taisteli vielä Berliinin taistelussa 1945 ja osa joukoista antautui amerikkalaisille Güterglückissa lähellä Elbeä. == Komentajat == Divisioonankomentajina olivatLexikon der Wehrmacht *Brigadeführer Peter Hansen 25. helmikuuta 1943 - *Gruppenführer Carl Graf von Pückler-Burghauss toukokuu 1943 - *Brigadeführer Nikolas Heilmann 17. helmikuuta 1944 - *Brigadeführer Herbert von Obwurzer 21. heinäkuuta 1944 - *Oberführer Eduard Deisenhoffer 26. tammikuuta 1945 *Oberführer Arthur Ax 26. tammikuuta 1945 - *Oberführer Karl Burk 15 . helmikuuta 1945 - == Lähteet == * === Viitteet === Luokka:Waffen-SS:n yksiköt Luokka:Divisioonat
Lapväärtin vaakuna

Lapväärtin vaakuna on saanut aiheensa viljelyksistä Lapväärtinjoen rantamaisemissa, joihin viitataan vaakunan lyhteellä ja aaltokorolla. Vaakunan on suunnitellut Gustaf von Numers, ja se vahvistettiin käyttöön 25. marraskuuta 1960. Vaakunan selitys on ”punaisessa kentässä kultainen lyhde ja hopeinen, aaltokoroinen tyviö, jossa punainen, aaltokoroinen hirsi”. Vaakuna muuttui epäviralliseksi kotiseutuvaakunaksi 1973, kun Lapväärtin kunta liittyi osaksi Kristiinankaupunkia. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Lapväärtti
19\. Waffen-SS-divisioona (2. latvialainen)

19\. Waffen-SS-divisioona (2. latvialainen) () oli toinen latvialaisten muodostama Waffen-SS:n yhtymä toisessa maailmansodassa. == Perustaminen == Divisioona muodostettiin 7. tammikuuta 1944 pohjoisen armeijaryhmän selustassa 2. motorisoidusta SS-jalkaväkiprikaatista, johon liitettiin 42. Waffen-SS krenatöörirykmentti (1. latvialainen) ja 43. Waffen-SS krenatöörirykmentti (2. latvialainen) täydennykseksi kolmanneksi rykmentiksi 44. krenatöörirykmentti (6. latvialainen). Divisioona saavutti täyden vahvuuden.Mitcham, Samuel W, 168 == Palvelus == Divisioona osallistui taisteluihin armeijaryhmän vetäytyessä Leningradista Baltian läpi länteen. Se motitettiin Kuurinmaan mottiin, jossa se kävi kuusi kovaa taistelua. Divisioona antautui puna-armeijalle sodan lopussa 8. toukokuuta 1945. Puna-armeija teloitti antautuneet latvialaiset.Mitcham, Samuel W, 169 == Komentajat == Divisioonankomentajina olivatLexikon der Wehrmacht: *SS-Oberführer Friedrich-Wilhelm Bock 15. maaliskuuta 1944 - *SS-Gruppenführer Bruno Streckenbach 13. huhtikuuta 1944 - == Lähteet == * === Viitteet === Luokka:Waffen-SS:n yksiköt Luokka:Divisioonat
Adolphe Delessert

Adolphe Delessert (k. 1849 tai 1843) oli ranskalainen tutkimusmatkailija ja lintutieteilijä. Delessert tutki Intian linnustoa ja löysi Niligirivuorilta uuden lintulajin, naamionaurutimalin (Garrulax delesserti), jonka Thomas C. Jerdon myöhemmin nimesi Delessertin kunniaksi. Delessert teki viisi vuotta kestäneen matkan, joka alkoi 24. huhtikuuta 1834 Nantesistaja kävi muun muassa Mauritiuksella, Réunionilla, Penangissa, Pondicherryssä, Malakan niemimaalla, Singaporessa, Jaavalla ja Madrasissa. Hän palasi matkalta 30. huhtikuuta 1839. Delessertin setä Benjamin Delessert oli rikas teollisuusmies, joka ilmeisesti kustansi matkan. Delessert keräsi matkalta mittavan kokoelman erilaisia eläimiä, kasveja ja mineraaleja.Artfact Swaen Vuonna 1843 Delessert julkaisi matkakertomuksen Intiasta Souvenirs d'un Voyage dans l'Inde exécuté de 1834 à 1839 (Pariisi: Fortin, Masson and Langlise et Leclercq). Teos käsittää 35 kuvataulua, joista kahdeksan V. Dollet'in maisemallista litografiaa ja 27 eläinaiheista kaiverrusta, joista useimmat tehnyt J.G. Prêtre ja kolmea taulua lukuun ottamatta värittänyt Gérard.Invaluable Books.Google.org Delessert nimesi linnuista keltapriinian (Prinia flaviventris) 1840.ITIS == Lähteet == Luokka:Ranskalaiset tutkimusmatkailijat Luokka:Ranskalaiset ornitologit
Gymnothorax melatremus

Gymnothorax melatremus on pienikokoinen mureenalaji. == Ulkonäkö ja koko == Gymnothorax melatremus jää noin 25 cm pitkäksi. Se on väriltään likaisen kullankeltainen, silmissä on musta keskus ja valkoinen reuna.Reefkeeping == Alkuperä == Gymnothorax melatremus on kotoisin indopasifiselta merialueelta. Sen levinneisyysalue ulottuu Itä-Afrikasta Marquesas-saarille ja sieltä Havaijille ja Australiaan. Se elää koralliriuttojen merenpuoleisten rinteiden koloissa tyrskyvyöhykkeen alapuolella aina 26 metrin syvyyteen asti. == Ravinto == Gymnothorax melatremus on lihansyöjä. Akvaariossa se huolii pakastettua ruokaa, eikä yleensä yritä saalistaa asuinkumppaneitaan.Marine Center == Lähteet == Luokka:Mureenat
Johan Adolf Grönhagen

Johan Adolf Grönhagen (1753—1826) oli ruotsalainen majuri ja myöhemmin everstiluutnantti. Hän osallistui muun muassa vuosina 1808–1809 käytyyn Suomen sotaan. Hänet on mainittu Vänrikki Stoolin tarinoissa runossa "Döbeln Juuttaalla". On kuitenkin osoitettu, ettei hän osallistunut taisteluun, mutta sen sijaan hän osallistui taisteluun Lapualla. Johan Adolf Grönhagenin isä oli kapteeni Fredrik Grönhagen (1698–1770). == Lähteet == Luokka:Ruotsalaiset upseerit Luokka:Vuonna 1753 syntyneet Luokka:Vuonna 1826 kuolleet
Adarnase I

thumb|220px|Korkokuva Mtskhetassa. Adarnase I (tai Adarnase II) rukoilee Jeesuksen edessä. Adarnase I () tai Adrnerse () oli Iberian (eli Georgian itäosan Kartlin) ruhtinas Khosroiani-dynastiasta vuosina 627–637/642. Adarnase oli Iberian viimeisen kuninkaan Bakur III:n poika ja Kakhetin herttua (eristavi). Vuonna 627 hän auttoi Bysantin ja kasaarien armeijaa Tbilisin piirityksessä, joten Bysantin keisari Herakleios teki hänestä Iberian hallitsijan teloitettuaan sassanideja kannattaneen Stepanoz I:n. Joskus vuosien 637 ja 642 välillä (eli al-Qādisiyyahin taistelun jälkeen ja ennen Nihawāndin taistelua) hän liitti joukkonsa yhteen Albanian prinssi Džavanširin kanssa ja hyökkäsi Iranin varuskuntiin Albaniassa. 600-luvun historioitsija Movses Kaghankatvatsin mukaan Adarnasella oli kolme bysanttilaista arvonimeä. Taidehistorioitsija Vakhtang Džobadzen mukaan hän oli sama henkilö kuin kunniakonsuli Adarnase (Adrnerse hypatos), joka mainitaan kaiverruksessa Džvarin luostarissa Mtskhetassa. Cyril Toumanoff kuitenkin väittää, että kaiverruksen Adrnerse tarkoittaa 600-luvun lopussa hallinnutta Adarnase II:ta. Hänen muut arvonimensä olivat todennäköisesti patricius ja mahdollisesti stratelates. == Lähteet == Luokka:Georgian kuninkaalliset Luokka:Khosroianit
Associação Atlética Ponte Preta

Associação Atlética Ponte Preta on brasilialainen jalkapallojoukkue Campinasin kaupungista. Seura on perustettu 1900. == Aiheesta muualla == * Ponte Preta virallinen sivusto Luokka: Brasilialaiset jalkapalloseurat Luokka:Vuonna 1900 perustetut urheiluseurat
Raiden 18

Raiden 18 on Hiromu Arakawan piirtämä manga, jonka hän on piirtänyt pitäessään taukoa suosituimman mangansa, Fullmetal Alchemistin tekemisestä. Teoksen julkaisija on Shogakukan. Tyyliltään Raiden 18 on shōnen- eli poikien mangaa. Se ilmestyi vuosina 2005-2006. Luokka:Mangasarjat Luokka:Shōnen Luokka:2000-luvun anime ja manga
Karlheinz Lemken

Karlheinz Lemken (s.1946, Oberhausen, Saksa) on saksalainen näyttelijä. Hänet tunnetaan tv-sarjoista Etsivä Lea Sommer, Kahden keikka, Tatort ja Derrick. Hänen tyttärensä on näyttelijä Julia Dahmen. == Aiheesta muualla == * Luokka:Saksalaiset näyttelijät Luokka:Vuonna 1946 syntyneet Luokka:Elävät henkilöt
Räjähdeansa

Räjähdeansa on yleisimmin sodassa käytetty ase, jonka laukeamisesta seuraa ansaan asetetun räjähteen räjähtäminen. Ansa toimii samalla tavoin kuin miina, ja se asetetaan huomaamattomasti esimerkiksi tien tai oven lähettyville. Ansaan kuuluu voimakas räjähde, esimerkiksi tavanomainen tykistökranaatti jonka on määrä räjähtää ansan lauetessa. Ansan tarkoitus on tuhota useimmiten vihollisen henkilöstöä tai ajoneuvoja, jotka laukaisevat ansan läheisyydestä tai kosketuksesta. Ansan laukaisukeinoja on useita. Ansa voi laueta esimerkiksi kun vihollinen avaa ansoitetun oven tai koskee ansasta lähtevään ansalankaan. Luokka:Aseet